open-index/open-wikipedia-markdown huggingface dataset:
בוב גריפין

**רוברט "בוב" גריפין** (באנגלית: **Robert "Bob" Griffin**; נולד ב-24 ביוני 1950) הוא כדורסלן עבר אמריקאי-ישראלי, וכיום פרופסור לספרות אנגלית. שיחק בעמדת הגארד וגובהו 1.77 מטר.

## קורות חיים
גריפין נולד וגדל בלונג איילנד שבארצות הברית, למשפחה ממוצא יהודי ואירי. עלה לישראל בתחילת שנות ה-70. 

הוא אביה של המנחה והדוגמנית הישראלית-אמריקאית בקי גריפין, ושל אחיה הצעיר אורן גריפין, מנישואיו לאריאלה גדסי, רואת חשבון ישראלית ממוצא יהודי-תימני.

## קריירה
### ספורטיבית
הוא הגיע לשחק כדורסל בישראל בתחילת שנות ה-70, והצטרף למכבי רמת גן. בהמשך הושאל למכבי פתח תקווה, וחזר לאחר מכן למכבי רמת גן.

ב-1975 הצטרף למכבי תל אביב. בעונת 1976/1977 הוא זכה איתה בגביע אירופה לאלופות. באותה עונה הוא זכה עם הקבוצה באליפות ליגת העל בכדורסל, ובנוסף זכה עם הקבוצה בשתי אליפויות נוספות.

בעונת 1978/79 שיחק עונה נוספת במכבי רמת גן. אולם בתום עונה זו, פרש ממשחק בגיל 29.

בשנים 1988 ו-1990 שימש כעוזר-המאמן של אפי בירנבוים במכבי רמת גן. סמוך לתקופה זו שימש בתפקיד בצוות האימון של מכבי תל אביב. לאחר מכן שב לארצות הברית.

### אקדמית
בשנה זו (1979) השלים לימודי תואר ראשון באוניברסיטת תל אביב וחזר עם משפחתו לארצות הברית. הוא קיבל תואר דוקטור בספרות אנגלית מאוניברסיטת ייל שבארצות הברית. בשנת 1987 שבה המשפחה לישראל.

בשנים 2005-1987 שימש כמרצה בחוג לאנגלית של אוניברסיטת תל אביב. משנת 2005 משמש גריפין כפרופסור חבר באוניברסיטת טקסס A&M.

## קישורים חיצוניים

* פרופיל שחקן, באתר מנהלת ליגת העל בכדורסל
* ערן סלע, זה א-ב של כדורסלע, באתר של ערן סלע
* יגאל לב, מחזיקי הגביע בנעלי בית, מעריב, 22 באפריל 1977
* שרי ארליך, בוב גריפין, ד"ר בוב גריפין, מעריב, 5 במרץ 1990

## הערות שוליים

קטגוריה:אמריקאים ילידי מדינת ניו יורק
קטגוריה:כדורסלנים יהודים אמריקאים
קטגוריה:כדורסלנים ישראלים
קטגוריה:כדורסלני מכבי עירוני רמת גן
קטגוריה:כדורסלני מכבי תל אביב
קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת ייל
קטגוריה:מהגרים מישראל לארצות הברית
קטגוריה:מדינת ניו יורק: כדורסלנים
קטגוריה:כדורסלני אוניברסיטת קולומביה
קטגוריה:עולים בשנות ה-1970
קטגוריה:אמריקאים ממוצא אירי
קטגוריה:ספורטאים יהודים אמריקאים
קטגוריה:אמריקאים שנולדו ב-1950
קטגוריה:ישראלים שנולדו ב-1950
טיפוס, גלישה וחילוץ

[ממוזער|250px|לוחמי ה[ימ"מ (משטרת ישראל) בתצוגת פריצה למבנה טרור. ניתן לראות את ה**"קופים"** משתלשלים מהגג ופורצים את החלונות.]]
**טיפוס, גלישה וחילוץ** (בראשי תיבות: **טג"ח**, שמתפרשים גם כ**ט**יפוס ו**ג**לישת **ח**בלים) הוא פעילות צבאית שלוחמיה מתמחים בהגעה ליעד מהתווך העילי באמצעות טיפוס, פאסט-רופינג, השתלשלות ממסוקים, גלישת מצוקים וסנפלינג. כינוי סלנג נפוץ בישראל ללוחמי טג"ח הוא "קופים", שניתן ללוחמים בשל התמחותם בטיפוס (כמו הקופים בטבע), והוא זה שנמצא בשימוש בקרב כלל כוחות הביטחון, הלוחמים עצמם והציבור הרחב. 

השימוש ב"קופים" נפוץ מאוד במתארי לוחמה בטרור, בקרב יחידות השתלטות וביחידות שנלחמות בשטח בנוי שם נדרשת פריצה למבנים רבי-קומות, כגון בניין דירות או מגדלי משרדים. מטרת השימוש ב"קופים" היא להפתיע את החמושים במבנה באמצעות כניסה בדרך בלתי-שגרתית. מלבד ריתמת הטיפוס והחבלים, ה"קופים"  מצוידים בגרזן טקטי או פטיש במטרה לשבור חלונות, תריסים וסורגים, וחמושים ברימוני הלם על מנת להמם את המטרות ולהשיג יוזמה, ובנשק אישי - לרוב אקדח - על מנת לנטרל את האויבים, ולהגן על עצמם במקרה הצורך.

בישראל כל יחידות ההשתלטות, ובראשן הימ"מ של משטרת ישראל, מפעילות "קופים". בצה"ל, בנוסף ליחידות ההשתלטות כגון סיירת מטכ"ל ושייטת 13, ישנם "קופים" גם ביחידה 669 (יחידת החילוץ האווירי), יחידת מגלן, יחידת אגוז, יחידת דובדבן, פלגת סמו"ר של יחידת יהל"ם ויחידת הלוט"ר (שגם מכשירה מדריכי טג"ח). בצה"ל, הכשרת מדריכי ולוחמי טג"ח נעשית במסלול הנמשך עשרה חודשים במסגרת בית הספר ללוחמה בטרור של צה"ל וכולל אימון במכשולי גובה ועומק בעת פעילות מבצעית במגוון סביבות, מסביבה מושלגת ועד לסביבה מדברית.

## קישורים חיצוניים
* מדור טג"ח, באנציקלופדיה של הטיפוס
* 
* מדריך טג"ח (טיפוס, גלישה, חילוץ) בבית הספר ללוחמה בטרור, באתר "עולים על מדים"

## הערות שוליים

קטגוריה:מקצועות צבאיים
טירנוזאורים

ממוזער|השוואתם מיני טירנוזאורים שונים לאדם.
**טירנוזאורים** (שם מדעי: Tyrannosauroidea) היא על-משפחה גדולה של דינוזאורים טורפים גדולים שהבולטים מביניהם היו הטירנוזאוריים. דינוזאורים אלה חיו מאמצע היורה עד לסוף הקרטיקון ונכחדו סופית לפני 66 מיליון שנה יחד עם אחרוני הדינוזאורים. הם חיו באמריקה הצפונית, אמריקה הדרומית, אירואסיה וגם באוסטרליה.

המוקדמים שבבני על-משפחה זו דמו במראם לטרודוניים יותר מאשר לטירנוזאורוס הגדול ואורכם היה גדול רק במעט מאדם בוגר. לאורך השנים הם החלו להתפתח לצורות גדולות ובעלי לסתות חזקות עם נשיכה חזקה ביותר כדי להתמודד עם טרפם - הדינוזאורים הצמחוניים ובעיקר ההדרוזאוריים והצרטופסיים שהלכו וגדלו גם הם. עם זאת רגליהם הקדמיות הלכו וקטנו עד שהסתיימו בזוג אצבעות קטן בידיו של הטירנוזאורוס.

הקטן שבבני הקבוצה היה הדילונג שהגיע לאורך 1.2 מטר, אם כי ייתכן שמדובר היה בצעיר שלא הגיע לגודל המלא. הגדול ביותר בקבוצה היה הטירנוזאורוס שהגיע לאורך 12.5 מטרים ולמשקל של 7 טון.

## מיון
*סוג ללא מקור Chingkankousaurus
*סוג דיפלוטומודון (Diplotomodon) - ייתכן שבוטל
*סוג Teihivenator
*סוג לבוקניה (Labocania)?
*סוג בגראטן (Bagaraatan)?
*משפחה צלורידים (Coeluridae)?
*משפחה פרוצרטוזאוריים (Proceratosauridae)
*משפחה סטוקסוזאוריים (Stokesosauridae)?
*משפחה מגרפטוריים (Megaraptora)?
*קבוצה **Pantyrannosauria**
**סוג אלקטרוזאורוס (Alectrosaurus)
**סוג Aviatyrannis
**סוג דילונג (Dilong)?
**סוג Jinbeisaurus
**סוג אאוטירנוס (Eotyrannus)
**סוג מורוס (Moros)
**סוג Santanaraptor?
**סוג סוסקיטירנוס (Suskityrannus)
**סוג טימימוס (Timimus)?
**סוג טימורלנגיה (Timurlengia)
**סוג Xiongguanlong
**קבוצה אאוטירנוזאורים (Eutyrannosauria)
***משפחה דריפטוזאוריים (Dryptosauridae)
***משפחה טירנוזאוריים (Tyrannosauridae)

## קישורים חיצוניים

* 

קטגוריה:בעלי חיים שתוארו ב-1906
קטגוריה:טקסונים שתוארו בידי הנרי פיירפילד אוסבורן
*
דרשת השבת

**דרשת השבת** (נקראת גם **פירקא**) היא דרשה, שנושא המרא דאתרא בענייני הלכה ביום השבת. במהלך השנים נתקנו לה הלכות והנהגות מיוחדות. בארבע שבתות בשנה נהוגות דרשות מרכזיות, העוסקות בענייני החג הסמוך אליהן.

## מקור הדין
המקור לדרשת השבת הוא במדרש אבכיר המובא במדרש ילקוט שמעוני על הפסוקים בספר שמות :



## הלכות ומנהגים
### נושא הדרשה
במדרש מובא שנושא הדרשה הוא בענייני איסור והיתר ובהלכות השבת והחגים. וכך גם מובא באחרונים להלכה. אולם בבית יוסף מתואר המנהג לקרוא במקרא ולדרוש בדברי אגדה, וכך פסק בשולחן ערוך.

### איסור קביעת סעודה בעת הדרשה
בתלמוד הבבלי מובאים דברי רבה, שקביעת סעודה בשבת בזמן הדרשה מהווה סיבה לכך שהנוהגים כך יורדים מנכסיהם. כראיה לכך מובא מעשה בשם רבי יוחנן, לפיו משפחה ירושלמית שקבעה את סעודתה "בשבתא" (כאשר על פי הסוגיה - הכוונה לעת הדרשה), "נעקרה".

בעקבות זאת, נפסקה ההלכה שאסור לקבוע סעודה בזמן דרשת השבת: .

המשנה ברורה הוסיף שקל וחומר שאסור לעשות אז דברים אחרים שאינם מצווה, כמו טיול וכדומה: .

## דרשות ארבע השבתות

בקהילות רבות נהגו לערוך דרשה מרכזית בארבע משבתות השנה. דרשות אלו נישאו בדרך כלל על ידי הרב הראשי, והתקבצו אליהן קהל גדול יותר מבשאר שבתות השנה. בשבת שלפני יום הכיפורים, המכונה שבת שובה, הרב נושא דברי מוסר והתעוררות לתשובה; בשבת זכור המקדימה את חג הפורים, ידרוש הרב בגנותו של עמלק, כדי לקיים את מצוות זכירת אשר עשה לישראל בצאתם ממצרים; בשבת שלפני חג הפסח, הנקראת שבת הגדול, הרב ידרוש בהלכות הפסח המרובות ויזהיר את הציבור על ביעור החמץ (לפי כמה פרשנים, כינויה של שבת זו הוא על שם הדרשה, אותה נושא הגדול שבעיר). השבת הקודמת לחג השבועות היא שבת כלה, בה הרב נושא דברים בשבח התורה ומעורר את הקהל ללימודה.

## קישורים חיצוניים
* הרב אליעזר מלמד, דרשת השבת, באתר פניני הלכה
*ישעיהו גפני, הפירקא, באתר פשיטא
* 
*

## הערות שוליים

קטגוריה:שבת
קטגוריה:הלכה
מגדל א-ראיה

**מגדל א-ראיה** (באנגלית: **Arraya Tower**; בערבית: **برج الراية**) הוא גורד שחקים סופר גבוה בגובה של 300 מטר בעיר כווית סיטי, שבכווית. בניין המשרדים היה המגדל הגבוה ביותר בכווית עד הקמת מגדל אל-חמרא ב-2011. ב-19 בינואר 2010, המועצה לבניינים גבוהים וסביבת מחיה עירונית (CTBUH) הודיעה כי מגדל א-ראיה הוא הבניין הרביעי בגובהו שהושלם ב-2009.

נכון לשנת 2025, זהו הבניין השלישי בגובהו בכווית, ה-46 בגובהו במזרח התיכון וה-241 בגובהו בעולם.

## קישורים חיצוניים

* 
* מגדל א-ראיה באתר משרד האדריכלים Fentress Architects
* מגדל א-ראיה באתר SkyscraperPage
* מגדל א-ראיה באתר archello.com
* מגדל א-ראיה באתר משרד האדריכלים והמהנדסים Pace
* מגדל א-ראיה באתר יזם הנדל"ן Salhia Real Estate Company

## הערות שוליים

קטגוריה:כווית: גורדי שחקים
קטגוריה:כווית סיטי: מבנים
לודוויג השני, רוזן הסן התחתית

**לודוויג השני, רוזן הסן התחתית** (בגרמנית: **Ludwig II. von Hessen**; 7 בספטמבר 1438 - 8 בנובמבר 1471), נקרא בשם **לודוויג פרנק**, היה רוזן הסן התחתית בין השנים 1458–1471.

## ביוגרפיה
לודוויג נולד ב-7 בספטמבר 1438, ללודוויג הראשון, רוזן הסן ולאנה מסקסוניה, רוזנת הסן, בתם של פרידריך הראשון, הנסיך הבוחר מסקסוניה וקתרינה מבראונשווייג-לינבורג.

בשנת 1458 מת אביו, ורוזנות הסן חולקה בין לודוויג שקיבל את הסן התחתית (הסן-קאסל), לבין אחיו היינריך שקיבל את הסן העילית (הסן-מרבורג). האחים נלחמו ביניהם על התיחום המדויק של נחלותיהם עד מאי 1470. ב-8 בנובמבר 1471 מת לודוויג, ובנו וילהלם הראשון, רוזן הסן התחתית ירש את נחלותיו.

## משפחתו
בשנת 1454 התחתן לודוויג עם מכטילד מווירטמברג-אוראך, בתם של לודוויג השני, רוזן וירטמברג-אוראך ומכטילד מפפאלץ, ממנה נולדו לו 4 ילדים:
* אנה (1455–1459)
* אליזבת (מתה בילדותה)
* וילהלם הראשון, רוזן הסן התחתית (1466–1515)
* וילהלם השני, רוזן הסן (1469–1509)

בנוסף, גם היו לו שבעה ילדים לא חוקיים מהמאהבת שלו, מרגרט פון הולצהיים:
* אנה פון הסן (נולדה ב-1460), התחתנה עם היינץ מיסנר
* מרגרטה פון הסן (נולדה ב-1460), התחתנה עם היינריך פורסטר, ראש העיר מרבורג
* יוהנס פון הסן (1460–1531), התחתן עם גרטרוד
* וילהלם פון הסן (1470–1550)
* לוקל למברכט פון הסן (נולד לפני 1471)
* וילהלם פון הסן
* ארנסט פון נאטגה
* פרידריך פון הסן

## אילן יוחסין

## קישורים חיצוניים
* לודוויג השני, רוזן הסן התחתית
* [לודוויג השני, רוזן הסן התחתית](http://de.wikisource.org/wiki/ADB:Ludwig_II._(Landgraf_von_Niederhessen))
* 

קטגוריה:בית הסן
קטגוריה:רוזנים גרמנים
קטגוריה:ילידי 1438
קטגוריה:נפטרים ב-1471
SCORE (לוויין)

**פרויקט SCORE** (ראשי תיבות של: **Signal Communications by Orbiting Relay Equipment**, בתרגום חופשי: תקשורת אותות בעזרת ציוד ממסר), היה לוויין התקשורת הראשון בעולם. הלוויין SCORE שוגר על טיל אטלס ב-18 בדצמבר 1958. הלוויין אפשר לבצע מבחן ראשון של תקשורת בעזרת ציוד ממסר בחלל, והיווה את השיגור הראשון המוצלח בעזרת טיל אטלס.

SCORE גרר תשומת לב עולמית כאשר שידר ברכה לכבוד חג המולד בגלי רדיו קצרים. בהודעה נשמע נשיא ארצות הברית דאז, דווייט אייזנהאואר, שהוקלט על גבי קלטת.
ממוזער|250px|upright|הודעתו המוקלטת של אייזנהאואר
שיגור הלוויין מיקם את ארצות הברית בשוויון טכנולוגי מול ברית המועצות והיווה מענה ללוויינים ספוטניק 1 וספוטניק 2.

## הישגים
שיגור הלוויין לקח שישה חודשים והיווה את המשימה הראשונה של DARPA, והראה שקבוצת מחקר קטנה וממוקדת בעלת משאבים רבים היא השיטה המועדפת להשגת הידע הדרוש כדי להצליח במרוץ לחלל. SCORE היווה כלי מבחן לטיל אטלס, שהוכתר בהצלחה, אף שהיה כבד פי מאה מלוויינים אמריקאים קודמים, והוכיח את הכדאיות של העברת מסרים דרך האטמוספירה.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:לווייני תקשורת
קטגוריה:לוויינים אמריקאיים
דמויי-אורניתומימיים

[ממוזער|שלד של [אורניתומימוס]]
**דמויי-אורניתומימיים** (שם מדעי: Ornithomimosauria) היא קבוצה של דינוזאורים תרופודים שנעו על 2 והיו בעלי מבנה גוף קליל הבנוי לריצה שדמו בצורתם ליענים. לחלקם היו זרועות ארוכות ועבות שעזרו לבעליהם להתגונן מציידים. כמה חוקרים רואים בהם קרובים של משפחת האלברזאוריים שלעיתים משויכת לפה.

בני קבוצה זו חיו באירופה, אסיה ואמריקה הצפונית ואולי גם אפריקה ואוסטרליה. הם חיו רק בתור הקרטיקון לאורך ערבות גדולות או גדות נהרות. ככל הנראה הם היו אוכלי כל או צמחונים ולא בהכרח טורפים מאחר שפיהם היה חסר שיניים ברוב המקרים ולא היה יעיל בציד. לכמה מינים פרימיטיביים יחסית כמו הפליקנימימוס וההרפימימוס היו שיניים מחטיות במקורם. ייתכן שמינים אלה היו מכוסים בנוצות כפי שנראה ממאובני האורניתומימוס או הדרומיסיומימוס.

מינים אלו יכלו להגיע לגודל מרשים כמו הדיינוכירוס שהגיע לאורך 11 מטר, למשקל 6 טון ואורך זרועותיו הגיע ל-2.4 מטר.

## מיון
***סוג ארקנסוזאורוס (*Arkansaurus*)
***סוג *Hexing*
***סוג *Kinnareemimus*
***סוג *Nedcolbertia*
***סוג נקוובזאורוס (*Nqwebasaurus*)
***סוג ולדורפטור (*Valdoraptor*)
*על-משפחה **Ornithomimoidea**
***סוג *Afromimus*
***סוג פליקנימימוס (*Pelecanimimus*)
***סוג *Shenzhousaurus*
**משפחה הרפימימיים (Harpymimidae)
**משפחה דיינוניכירוסיים (Deinocheiridae)
**משפחה אורניתומימיים (Ornithomimidae)

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1976
קטגוריה:טקסונים שתוארו בידי רינחן ברסבולד
*
אובי (סדרה)

**אובי** (באנגלית: **Oobi**) היא סדרת טלוויזיה אמריקאית לילדים שנוצרה על ידי ג'וש סליג. בישראל הסדרה שודרה בניקולודיאון (ברצועת ניק ג'וניור), בערוץ בייבי ובניק ג'וניור. דיבוב הסדרה הופקה באולפני נ.ל.ס.

## עלילה
הסדרה עוקבת אחרי ארבע דמויות, המיוצגות על ידי בובות יד חשופות, על הרפתקאות היום-יום שלהן.

## דמויות
* **אובי (Oobi)** (גלעד קלטר) – הדמות הראשית בסדרה. הוא סקרן ותמיד מוכן ללמוד דברים חדשים. עיניו חומות.
* **אומה (Uma)** (מאיה בר שלום) – אחותו הקטנה של אובי. יש לה טבעת על הזרת שלה. אוהבת לשיר, לרקוד ולשחק.
* **קיקו (Kako)** (לירון לב) – החבר הכי טוב של אובי. יש לו עיניים ירוקות והוא חובש כובע אדום.
* **גראמפו (Grampu)** (יורם יוספסברג) – הסבא החכם של אובי ואומה.

## דמויות נוספות
* **אינקה (Inka)** – המורה לפסנתר של אובי והחברה הטובה של גראמפו. יש שיער אדום עם סיכות. היא במקור מצרפת.
* **פרידה (Frida)** – החברה הכי טובה של אובי. היא כף רגל ויש לה סיכה על הבוהן.
* **טוּלָה (Tula)** – מדריך הריקודים של אובי ואומה. יש לו שיער אסוף לקוקו והוא לובש חולצה כחולה.
* **אַנְגוּס (Angus)** – החבר גבוה של אובי שעיניו נמצאות מתחת לאצבעותיו ולא למעלה. הוא מדבר בקול אפוף ובדרך כלל דואג איך הוא נראה מול אחרים. הוא שחקן טוב ובעל כישרון לשיר.
* **גברת ג'ונסון (Mrs. Johnson)** – ההשכנה הקשישה של אובי ואחת הדמויות השמאליות הבודדות בתוכנית. יש לה חתולת מחמד בשם קיטי שאוהבת לטפס על עצים.
* **מָאֶסְטְרוּ (Maestru)** – המורה לשירה של אובי וקיקו שעובד במרכז הקהילתי המקומי. הוא גם אחראי על אירועי העיר. האצבע המורה שלו תמיד מושטת והוא משתמש בה בתור שרביט ניצוח.
* **בלה (Bella)** – בעלת החנות מכולת ואחד מחבריו הקרובים של גראמפו. היא מדברת במבטא איטלקי ומביאה פירות לכל מקום שהיא הולכת.
* **מוֹפִּי (Moppie)** – החברה הכי טובה של אומה מהגן. היא בעלת רוח גבוהה ואנרגטית, אבל גם מפחדת לנסות דברים חדשים. היא אמנית ואוהבת לצייר פורטרטים של חבריה לכיתה. יש לה שיער ג'ינג'י.
***מָאמוּ (Mamu)** – אמא של קיקו. היא עובדת במשרד ובדרך כלל רחוקה מהבית, אבל היא עדיין מוצאת זמן לבלות עם משפחתה.
***פָּאפּוּ (Papu)** – אבא של קיקו. הוא מופיע בכל פעם שאובי מבקר בביתו של קיקו. הוא עקר בית וטבח.

## סקירת הסדרה

## פרקים

### קצרים

### עונה 1

### עונה 2

## סצנת משחקים
'''בכל סוף פרק יש את סצנת המשחק, המשחקים שמשחקים בכל סיום פרק הם:
# משחק הניחושים
# משחק המספרים
# משחק הריקודים
# משחק העצור ועבור
# משחק החרוזים
# משחק הספירה
# משחק הזיכרון
# משחק האותיות
# משחק המוזיקה

## פתיח הסדרה




## הערות שוליים

# העונה השנייה של הסדרה לא דובבה לעברית ולא שודרה בישראל

## קישורים חיצוניים

* 

קטגוריה:סדרות טלוויזיה אמריקאיות בכיכובן של בובות
קטגוריה:ניק ג'וניור: תוכניות וסדרות
קטגוריה:ערוץ בייבי: סדרות
קטגוריה:סדרות טלוויזיה אמריקאיות שעלו לשידור בשנת 2000
קטגוריה:ניק ג'וניור: תוכניות רכש
קנגנתיים

[ממוזער|[צ'ירוסטנוטס]]
**קנגנתיים** (שם מדעי: Caenagnathidae) היא משפחה של דינוזאורים תרופודים שחיו בקרטיקון באמריקה הצפונית ובמרכז אסיה ובעיקר במדבר גובי. הם היו דומים לאובירפטוריים, אך היו גדולים מהם ודמו במראם ליענים בעלי קסדה גבוהה בקצה ראשם. הגדול שביניהם היה הגיגנטורפטור שהיה הגדול שבבני קבוצת האובירפטורוזאוריה והוא הגיע לאורך 8 מטר ולמשקל 2 טונות.

בני קבוצה זו היו בעלי זרועות ארוכות שייתכן שהיו מכוסי נוצות, ראשים ערומים, זנב קצר ומקור קרני. הם היו אוכלי כל או טורפים שקיננו בקבוצות גדולות.  

דינוזאורים אלה שרדו עד לסוף הקרטיקון לפני 66 מיליון שנה.

## מיון
**סוג *Anomalipes*
**סוג בייבלונג (*Beibeilong*)
**סוג *Epichirostenotes*
**סוג גיגנטורפטור (*Gigantoraptor)
**סוג [[האגריפיוס]] (*Hagryphus*)
**סוג [[מיקרוונאטור]] (*Microvenator*)
**סוג [[אוג'ורפטורזאורוס]] (*Ojoraptorsaurus*)
*תת-משפחה Caenagnathinae
**סוג [[אנזו (דינוזאור)|אנזו]] (*Anzu*)
**סוג [[קיינגנתוס]] (*Caenagnathus*)
*תת-משפחה Elmisaurinae
**סוג *Apatoraptor*
**סוג [[קנגנתסיה]] (*Caenagnathasia*)
**סוג [[צ'ירוסטנוטס]] (*Chirostenotes*)
**סוג [[אלמיזאורוס]] (*Elmisaurus*)
**סוג *Leptorhynchos''

## קישורים חיצוניים

*
פאם טואן

**פאם טואן** (בוייטנאמית: **Phạm Tuân**; ) הוא קוסמונאוט וייטנאמי, שטס לחלל במשימה במסגרת תוכנית אינטרקוסמוס.

## ביוגרפיה
ממוזער|פאם טואו ב-2012
פאם טואן נולד בכפר בהודו-סין הצרפתית. לאחר סיום בית הספר התגייס לצבא שהיה בעיצומה של מלחמת וייטנאם. בשנת 1967 עבר קורס טיס בברית המועצות ולאחר שחזר לווייטנאם השתתף בטיסות מבצעיות. ב-27 בדצמבר 1972 פאם טואן הפיל מטוס B-52 סטרטופורטרס. בכל מהלך המלחמה זה היה המטוס היחיד שהופל על ידי מטוס קרב וייטנאמי. עד היום טוענים האמריקאים שהמטוס הופל על ידי אש נ"מ מהקרקע. על הפלה זו לפאם טואן הוענק תואר "גיבור כוחות המזוינים של וייטנאם".

בשנת 1979 הצטרף פאם טואן ליחידת הקוסמונאוטים של ברית המועצות. בשנת 1980 הוא ביצע טיסה בחללית סויוז 37, לצד ויקטור גורבטקו, במהלכה ביצע מספר מחקרים.

לאחר מכן חזר לווייטנאם והמשיך לשרת בחיל האוויר. בהמשך כיהן בתפקיד ניהולי במשרד ההגנה הווייטנאמי. בשנת 2002 מונה ליושב ראש בנק ממשלתי שהיה קשור עם המערכת הצבאית. בשנת 2008, בהתאם להחלטת הממשלה, הוא פרש מתפקיד זה.

## קישורים חיצוניים

* תקציר נתונים באתר ספייספאקטס
* נתונים מאנציקלפדיית החלל
* 

קטגוריה:קוסמונאוטים
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:גנרלים וייטנאמים
קטגוריה:טייסים צבאיים
קטגוריה:ילידי 1947
מטריאכאנטוזאוריים

**מטריאכאנטוזאוריים** (שם מדעי: Metriacanthosauridae; בעבר נקראה: **Sinraptoridae**) היא משפחה של דינוזאורים טורפים שחיו באמצע היורה ותחילת הקרטיקון והשתייכו לקבוצת הקרנוזאוריה בה גם האלוזאוריים והקרכרודונטוזאוריים שכנראה התפתחו מהם.

בני משפחה זו היו גדולים יחסית והיו מטורפי-העל של תקופתם באזור מזרח אסיה וחלק מאירופה. הם הגיעו עד לאורך 8 מטרים אצל היאנגצ'ואנוזאורוס, והיו בעלי לסתות גדולות שדמו ללסתות של קרכרודונטוזאורוס, בדרך כלל עם בליטות קרניות קטנות מעל העיניים.

## מיון
**סוג יאנגצ'ואנוזאורוס (*Yangchuanosaurus*)?
**סוג קוהאננוזאורוס (*Xuanhanosaurus*)?
*תת-משפחה Metriacanthosaurinae
**סוג מטריאכאנטוזאורוס (*Metriacanthosaurus*)
**סוג *Shidaisaurus*
**סוג סיאמוטירנוס (*Siamotyrannus*)
**סוג סינרפטור (*Sinraptor*)

## קישורים חיצוניים

*
תמונת מחזור תרצ"ט

"**תמונת מחזור תרצ"ט**" הוא תבליט מאת האמנית הישראלית ציונה שמשי.

## תיאור
העבודה "תמונת מחזור תרצ"ט" מבוססת על תצלומי מחזור של בתי ספר. העבודה מורכבת מחמש שורות של ראשי דמויות מורי בית הספר, העשויות מעיגולי חומר כהה שהודבקו אל לוח הרקע ועליהם תווי פנים סכמטיים. במרכז התיאור מופיעה דמות עצובה במסגרת סגלגלה, המייצגת את שמש בית הספר. העבודה הוצגה לראשונה בתערוכת היחיד של שמשי "ציונה שמשי: עבודות בחומר", שהוצגה בגלריה דוגית בתל אביב-יפו בסוף שנת 1965. 

חשיבות העבודה של שמשי התבטאה האמנית בהתייחסות לרבדים פסיכולוגיים וחברתיים, בהשפעת אמנות הפופ ארט האמריקאית, שהיו חריגים בקרמיקה הישראלית של אותה עת..

## הערות שוליים

קטגוריה:יצירות משנת 1965
קטגוריה:קרמיקה ישראלית
קטגוריה:פיסול ישראלי
קטגוריה:תבליטים
ארכיון הצליל והסרטים הלאומי השוודי

**ארכיון הצליל והסרטים הלאומי השוודי** (בשוודית: **Statens ljud- och bildarkiv**) הוא ארכיון בשוודיה הנועד לאסוף ולשמר את כל הסרטים והצלילים המוקלטים שהופקו במדינה.

הארכיון הוקם בשנת 1979 ונוהל כמוסד עצמאי, תחת פיקוחו של משרד החינוך השוודי. על פי החוק, כל הפקת מדיה בשוודיה, ובין היתר, תוכניות טלוויזיה, מחויבים יוצריה למסור עותק שלה לארכיון.

אוספי הארכיון מורכבים גם מחומרים של תורמים פרטיים וגם חומרים של תאגיד השידור השוודי. הארכיון עוסק רבות בדיגיטציה, ורבים מחומריו הועברו לפורמט דיגיטלי.

ב-2008 עבר הארכיון להיות מוחזק על ידי הספרייה הלאומית של שוודיה.

## ראו גם

* ספריית מוזיקה

## קישורים חיצוניים
* 

## הערות שוליים

קטגוריה:ארכיוני טלוויזיה
קטגוריה:ארכיוני מוזיקה
קטגוריה:ארכיוני קולנוע
קטגוריה:הספרייה הלאומית של שוודיה
קטגוריה:שוודיה: ארכיונים
קטגוריה:שוודיה: תרבות
ארנלדו טאמאיו מנדס

**ארנלדו טאמאיו מנדס** (בספרדית: **Arnaldo Tamayo Méndez**; ) הוא קוסמונאוט קובני, שטס לחלל במשימה במסגרת תוכנית אינטרקוסמוס.

## ביוגרפיה
ארנלדו טאמאיו מנדס נולד גואנטנמו, קובה. הוא התגייס לחיל האוויר הקובני, ותחילה שירת בתפקיד טכני. בהמשך הוא למד טייס בברית המועצות.

בשנת 1978 נכלל ביחידת הקוסמונאוטים.

בשנת 1981 הוא ביצע טיסה בחללית סויוז 38 לצד יורי רומננקו. במהלך טיסה זו הוא ביצע מספר מחקרים.

לאחר סיום הטיסה חזר לקובה והמשיך לשרת בחיל האוויר. במשך מספר שנים הוא היה אחראי על שיתוף פעולה בינלאומי של חיל האוויר הקובני.

## קישורים חיצוניים

* תקציר נתונים באתר ספייספאקטס
* נתונים מאנציקלפדיית החלל
* 

קטגוריה:קוסמונאוטים
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:קובנים
קטגוריה:ילידי 1942
לבחור נכון

**לבחור נכון** הייתה תוכנית בוקר ישראלית בהנחיית מיכל צפיר. התוכנית עסקה בבריאות ואורח חיים בריא, ושודרה מ-22 באוקטובר 2017 עד ה-10 בינואר 2019 בערוץ עשר.

## היסטוריה
טרם שידורה של התוכנית, שודרה התוכנית "דני רופ עד 10" החל מהשעה 09:00, לאחר סיום תוכנית הבוקר. התוכנית הצליחה במדרוג, אך בערוץ עשר, הוחלט להפסיק את שידורה ובמקומה לעלות תוכנית בוקר בהגשת מיכל צפיר. התוכנית החדשה שודרה בימי ראשון עד חמישי בשעות 10:00-09:00, בשידור חי, בהפקת אולפני הרצליה. התוכנית כללה ראיונות בנושאי בריאות ואורח חיים בריא עם אורחים ומומחים שהתארחו באולפן. במסגרת התוכנית ניתנו טיפים לחיים בריאים.

ב-22 באוקטובר 2017 שודרה התוכנית בפעם הראשונה.

ב-31 באוקטובר 2017 שודרה התוכנית בפעם האחרונה בערוץ 10 באפיק 10. בעקבות כך, החל מ-1 בנובמבר 2017 שודרה באפיק 14 באיכות HD.

התוכנית האחרונה שודרה בינואר 2019, עם סיום שידורי הבוקר במסגרת ערוץ עשר.

## קישורים חיצוניים
*לבחור נכון, במיזם "אישים" לתיעוד היצירה הישראלית
*לבחור נכון, ברשת החברתית פייסבוק
*לבחור נכון, באתר 10TV

קטגוריה:תוכניות טלוויזיה ישראליות
קטגוריה:תוכניות בוקר ישראליות
קטגוריה:תוכניות טלוויזיה ישראליות שעלו לשידור בשנת 2017
קטגוריה:ערוץ עשר: תוכניות וסדרות
קטגוריה:תוכניות שצולמו באולפני הרצליה
קטגוריה:מיכל צפיר
קרנוזאוריה

[ממוזער|שלד של [אלוזאורוס]]
**קרנוזאוריה** (שם מדעי: Carnosauria) היא קבוצה גדולה של דינוזאורים תרופודים שחיו בין היורה התיכון לקרטיקון העליון.

מיני קבוצה זו כוללים מיני טורפים גדולים כמו האלוזאורוס ודינואורים ממשפחת האלוזאוריים, וכן חלק מהדינוזאורים הטורפים הגדולים ביותר כמו הגיגאנוטוזאורוס והקרכרודונטוזאורוס ממשפחת הקרכרודונטוזאוריים. במקור הם לא נחשבו למשפחות קרובות. רק ב-1920 כמה מדענים קיבצו את המשפחות הללו בקבוצה על סמך דמיון בצורת שלדם.

לדינוזאורים אלה היו לסתות גדולות, חלל עיניים גדול יחסית ולעיתים בליטה מעל העיניים והיו להם עצמות ירך ארוכות יותר מהשוקיים, כך שהם היו יותר מסיביים מזריזים והיו צריכים לארוב לטרפם או שאולי היו אוכלי נבלות.

## מיון
*קבוצה אלוזאורים (Allosauroidea)
*****סוג ארקטופוס (*Erectopus*)
****משפחה מטריאכאנטוזאוריים (Metriacanthosauridae)
**קבוצה Allosauria
****משפחה אלוזאוריים (Allosauridae)
***קבוצה Carcharodontosauria
*****סוג *Datanglong*
****משפחה קרכרודונטוזאוריים (Carcharodontosauridae)
****משפחה נאוונאטוריים (Neovenatoridae)

## קישורים חיצוניים

* 
* 
* 

*
קטגוריה:טקסונים שתוארו בידי פרידריך פון הינה
קטגוריה:מאובני טקסונים שתוארו ב-1920
אלוזאורים

[ממוזער|שלד של [גיגאנוטוזאורוס]]
**אלוזאורים** (שם מדעי: Allosauroidea) היא על-משפחה גדולה של דינוזאורים תרופודים מקבוצת הקרנוזאוריה שחיו בין היורה התיכון לקרטיקון העליון. בני הקבוצה הם דינוזאורים הקרובים לאלוזאורוס ובעלי תכונות דומות, בין השאר מבנה לסתות רחב, חלל עיניים גדול ולעיתים בליטה מעל העיניים ועצמות רגליים גדולות.

דינוזאורים אלה היו טורפי-על בולטים שכנראה צדו ממארב או שניזונו מנבלות. הם כללו כמה מהגדולים שבדינוזאורים הטורפים כמו הגיגאנוטוזאורוס והקרכרודונטוזאורוס ממשפחת הקרכרודונטוזאוריים. הם היו נפוצים במרבית אסיה, חלק מאירופה, אמריקה הצפונית והדרומית וכמה מינים חיו באפריקה, לרוב ליד מקווי מים.

## מיון
*סוג Asfaltovenator
*סוג קוהאננוזאורוס (Xuanhanosaurus)?
*סוג ארקטופוס (Erectopus)
*סוג יונקוילוזאורוס (Unquillosaurus)?
*משפחה מטריאכאנטוזאוריים (Metriacanthosauridae)
*משפחה פיאטזקזאוריים (Piatnitzkysauridae)?
*קבוצה מגרפטוריים (Megaraptoridae)?
*קבוצה **Allosauria**
:*משפחה אלוזאוריים (Allosauridae)
:*קבוצה **Carcharodontosauria**
::*סוג Datanglong
::*סוג Lusovenator
::*סוג Siamraptor
::*סוג Ulughbegsaurus
::*משפחה קרכרודונטוזאוריים (Carcharodontosauridae)
::*משפחה נאוונאטוריים (Neovenatoridae)

## קישורים חיצוניים

קטגוריה:בעלי חיים שתוארו ב-1994
קטגוריה:טקסונים שתוארו בידי פיליפ קורי
קטגוריה:קרנוזאוריה
ספריית אוניברסיטת יאשי

**ספריית אוניברסיטת יאשי** (ברומנית: **Biblioteca Centrală Universitară din Iaşi**) היא ספרייה אקדמית באוניברסיטת יאשי.

הספרייה הוקמה ב-8 בנובמבר 1839, ונפתחה ב-23 בנובמבר 1841, בתחילה שימשה כספריית בית ספר וספרייה ציבורית. בשנת 1860 עם הקמת האוניברסיטה החלה לשמש כספרייה של המקום. לאחר מלחמת העולם השנייה גדל מספר הפריטים בספרייה ל-1,500,000. באוספים נכללים אינקונבולים וספרים נדירים. 

לאחר המלחמה עברה הספרייה לבניין אחר.

בין מנהלי הספרייה נמנים מיכאי אמינסקו ובוגדן פטריצ'ייקו חאשדאו.

## קישורים חיצוניים

* 

קטגוריה:ספריות אקדמיות
קטגוריה:אוניברסיטת יאשי
קטגוריה:רומניה: ספריות
קטגוריה:יאשי: מבנים
טימוסתנס

שמאל|420px|שושנת הרוחות של טימותנס בעלת 12 כיווני רוחות|ממוזער

**טימוסתנס** מרודוס (ביוונית עתיקה: **Τιμοσθένης**) היה נווט וגאוגרף ביון העתיקה בתחילת המאה ה-3 לפנה"ס. הוא כתב מדריך מסע ימי בן עשרה כרכים, שאבד אך שצוטט רבות ביצירות אחרים.

בעשור שבין 280 ל-270 לפני הספירה, שימש כאדמירל וקברניט בצי הספינות של תלמי השני מלך מצרים התלמיית. בזכות מעמדה של מצרים העתיקה כמעצמה ימית, ובהסכמת בני קרתגו, יזם משלחת תגליות והגיע עד עמודי הרקולס (מצר גיברלטר) תוך כדי רישום המרחקים בין הנמלים. על בסיס מסעות אלה כתב ספר בשם "אודות הנמלים" (ביוונית עתיקה Περὶ λιμένων) שאבד. בספר תיאר מסע היוצא מחופי מצרים ומתקדם בניגוד לכיוון השעון לאורך חופי אסיה עד פונטוס שבאסיה הקטנה, משם לתראקיה והגיע בספרו החמישי ליוון. הספר שנחשב לאופוס מגנום שלו, היה מוערץ וצוטט על ידי משוררים כאפולוניוס מרודוס וגאוגרפים כארטוסתנס וסטראבון.

שני ספרים נוספים שכתב אף הם אבדו: "אודות האיים" (ביוונית עתיקה 'Περί νήσων') בו תיאר את קפריסין, סנטוריני, סיציליה ומספר רב של איים בין לסבוס לחופי הים היוני ובהם קפלוניה ו"מדידות מרחקים" (ביוונית עתיקה 'Σταδιασμοί'), ספר בו תיאר נתיבים ימיים עם תמצית מיצירתו המרכזית בליווי מפות וכיווני הרוח. במפות ציין טימוסתנס את האי רודוס במרכז, וכך המשיכו הבאים אחריו כמחווה לו.

## שושנת הרוחות על-פי טימותנס
לפי הגאוגרף היווני אגטמרו, טימוסתנס שינה את שושנת הרוחות כך שיהיו בה 12 כיוונים במקום 8 והחל להשתמש בה לניווט ולא רק לשימוש מטאורולוגי של תיאור כיוון הרוח. נקודת הייחוס הייתה האי רודוס.

ארבעת כיווני הרוחות המרכזיים לא השתנו. לעומת זאת, ארבעת כיווני הרוחות המשניים: צפון-מזרח, דרום-מזרח, דרום-מערב וצפון-מערב הוחלפו בשמונה כיוונים. נוספו ארבעה שמות חדשים וכיוונם המקורי של חלק מהשמות שונה כך שאינו הולם לחלוטין את משמעותם המילולית.

**12 הכיוונים הם**:
* צפון - אפרקטיאס. פירוש: צפון. מצביע לעבר תראקיה ולשבטי הסקיתים.
* צפון-צפון-מזרח - בוריאס. פירוש: רוח צפונית אך מצביע יותר מזרחה לעבר מושבות אסיה הקטנה ולדרום רוסיה מקום מושבם של הסרמטים.
* צפון-מזרח-מזרח - קאיקיאס. פירוש: רוח צפון-מזרחית אך מצביע יותר מזרחה לכיוון הים הכספי.
* מזרח - אפליוטס. פירוש: רוח מזרחית. לכיוון באקטריה שבמרכז אסיה.
* דרום-מזרח-מזרח - יורוס. פירוש: אל הרוח המזרחית וסימל רוח דרום-מזרחית אך כאן מצביע עוד יותר דרומה לנהר האינדוס ולהודו.
* דרום-דרום-מזרח - יורונטוס. פירוש: דרום-מזרח אך מכוון דרומה יותר לים האדום ואתיופיה.
* דרום - נוטוס. פירוש: רוח הדרום. מצביע למצרים ולנוביה.
* דרום-דרום-מערב - ליבונטוס. פירוש: דרום-מערב אך מצביע מעט דרומה. מצביע לכיוון לוב ולשבט בֶּרְבֵּרִי שישב באזור פזאן.
* דרום-מערב-מערב - ליפס. פירוש: דרום-מערב אך מצביע מערבה יותר לעבר נומידיה במגרב של היום
* מערב - זפירוס. פירוש: רוח מערבית. מצביע לעבר עמודי הרקולס.
* צפון-מערב-מערב - ארגסטס. פירוש: רוח צפון-מערב אך מצביע מערבה יותר לחצי האי האיברי.
* צפון-צפון-מערב - תראסקיאס. מצביע למערב אירופה לכיוון העמים הקלטים.

## לקריאה נוספת
* Amir D. Aczel, *The Riddle of the Compass: The Invention that Changed the World, New York, Harcourt, 2001 ()*

## הערות שוליים

*
קטגוריה:ניווט
קטגוריה:גאוגרפיה
קטגוריה:יוון העתיקה: גאוגרפים
קטגוריה:אישים שחיו במאה ה-3 לפנה"ס
מגלוזאורים

[ממוזער|איור של [סוקומימוס]]
**מגלוזאורים** (שם מדעי: *Megalosauroidea*) היא קבוצה של דינוזאורים תרופודים גדולים הכוללים 3 משפחות שחיו מאמצע היורה עד לסוף הקרטיקון לפני 170-85 מיליון שנה. הם השתייכו לקבוצת הטטנורים.

לבני המשפחה היו לסתות דקות יחסית ומלאות שיניים וייתכן שהם הותאמו לחיים על חופי ימים או נהרות ושלו מהם דגים או אף זוחלים ימיים קטנים. הגדול שבבני הקבוצה היה הספינוזאורוס שהיה גדול התרופודים והגדול שבכל טורפי היבשה אי-פעם. הוא הגיע לאורך של 6-18 מטר ולמשקל 7-20 טון.

## מיון
**משפחה פיאטזקזאוריים (Piatnitzkysauridae)
*קבוצה **Megalosauria**
***סוג סטריפטוספונדילוס (*Streptospondylus*)
**משפחה מגלוזאוריים (Megalosauridae)
**משפחה ספינוזאוריים (Spinosauridae)

## קישורים חיצוניים

* 

*
קטגוריה:מאובני טקסונים שתוארו ב-1889
כלבם של בני בסקרוויל (סרט, 1983)

**כלבם של בני בסקרוויל** (באנגלית: **The Hound of the Baskervilles**) הוא סרט טלוויזיה בריטי משנת 1983 בבימויו של דאגלס היקוקס ובכיכובם של איאן ריצ'רדסון בתפקיד שרלוק הולמס ודונלד צ'רצ'יל בתפקיד דוקטור ג'ון ווטסון. הסרט מבוסס על הרומן "כלבם של בני בסקרוויל" מאת ארתור קונאן דויל.

## הפקה
ב-1982 המפיק האמריקאי סיי ויינטרוב שיתף פעולה עם המפיק האנגלי אוטו פלסצ'קס כדי ליצור שישה עיבודים לטלוויזיה של סיפורי שרלוק הולמס. צ'ארלס אדוארד פוגו גויס לכתיבת התסריטים. אבל נוצרו סרטים רק לשניים מהסיפורים "חותם הארבעה" ו"כלבם של בני בסקרוויל", לפני שהחלו שידורי סדרת הטלוויזיה "שרלוק הולמס" של טלוויזיית גרנדה ב-1984. סרט שלישי בשם "Hands of a Murderer" צולם בסופו של דבר בכיכובו של אדוארד וודוורד בדמות שרלוק הולמס וג'ון הילרמן בדמות דוקטור ווטסון.

דנהולם אליוט שגילם בסרט זה את ד"ר מורטימר שיחק לפני כן בתפקיד סטפלטון בקומדיה הפרודית של הסיפור בכיכובם של דאדלי מור ופיטר קוק. הוא הופיע עם קוני בות' גם בסרט "The Strange Case of the End of Civilization as We Know It". בות' עצמה שיחקה ב-1987 בסרט "שובו של שרלוק הולמס".

חלק גדול מהמבטא האמריקאי של מרטין שו הוא דיבוב של שחקן אחר שנוסף בפוסט-פרודקשן

## צוות השחקנים
* איאן ריצ'רדסון – שרלוק הולמס
* דונלד צ'רצ'יל – ד"ר ג'ון ווטסון
* מרטין שו – סר הנרי בסקרוויל
* ניקולס קליי – ג'ק סטפלטון
* גליניס ברבר – בריל סטפלטון
* בריאן בלסד – ג'פרי ליונס
* אלינור ברון – גברת ברימור
* אדואד ג'וד – ברימור
* קוני בות' – לורה ליונס
* דנהולם אליוט – ד"ר מורטימר
* רונלד לייסי – המפקח לסטרייד
* דייוויד לנגטון – סר צ'ארלס בסקרוויל

## הבדלים בין הסרט לרומן
* המשימה של המפקח לסטרייד היא לעצור את סלדון. שלא כמו בגרסאות קודמות מתברר שהוא זה שעצר את סלדון.
* ג'פרי ליונס, הדמות שמגלם בריאן בלסד, לא מופיעה ברומן. בסרט ליונס מוצג כחשוד, והוא אף נאסר על רצח אשתו. הוא משתחרר אחרי שהולמס פותר את התעלומה.
* בסרט לורה ליונס מתה, כשהרוצח חונק אותה כדי להסתיר את זהותו. ברומן היא לא מתה.

## קישורים חיצוניים

## הערות שוליים

קטגוריה:סרטי טלוויזיה בריטיים
קטגוריה:סרטי שרלוק הולמס
קטגוריה:סרטים בריטיים
קטגוריה:סרטי 1983
פיאטזקזאוריים

**פיאטקזאוריים** (שם מדעי: Piatnitzkysauridae) היא משפחה של דינוזאורים תרופודים שחיו ביורה באמריקה הדרומית ואמריקה הצפונית והיו מבין הגדולים שבבני תקופתם, בייחוד בדרום אמריקה.

מינים אלה היו בעלי גוף מגושם, רגליים קצרות יחסית ולסתות קצרות שהזכירו לסתות של אבליזאוריים, אך הם לא היו קרובים אליהם. הם גם הזכירו מעט אלוזאוריים בעיקר בצורת הגולגולת, אם כי מחשיבים אותם לקרובי המגלוזאוריים האירואסייתים.

דינוזאורים אלה היו מטורפי העל בתקופתם והם ניזונו מטרף איטי ולעיתים גם נמצאו לצד חופי ימים או נהרות. הגדול שבהם היה הפיאטניצקיזאורוס שהגיע לאורך 4.3 מטר ולמשקל של 400 ק"ג.

## סוגים
במשפחה זו קיימים רק שלושה סוגים שחלקם נמצאים במחלוקת מדעית:
**סוג *Condorraptor*
**סוג מארשוזאורוס (*Marshosaurus*)
**סוג פיאטניצקיזאורוס (*Piatnitzkysaurus*)

## קישורים חיצוניים

*
קטגוריה:טקסונים שהתפתחו ביורה תיכון
יוסיפ פיבאריץ'

**יוסיפ פיבאריץ**' (בקרואטית: **Josip Pivarić**; נולד ב-30 בינואר 1989) הוא כדורגלן עבר קרואטי ששיחק בעמדת מגן שמאלי.

## קריירת מועדונים
פיבאריץ' התחיל את הקריירה שלו במחלקת הנוער של דינמו זאגרב. בקיץ  הושאל ללוקומוטיבה זאגרב, בה שיחק ארבע עונות כשחקן מושאל. בינואר  חתם לשבע עונות וחצי בדינמו זאגרב.

בינואר  פיבאריץ' חזר לדינמו זאגרב. ב-25 בפברואר 2012 פיבאריץ' ערך את הופעת הבכורה שלו בקבוצה בניצחון 0–3 נגד קראלווץ. ב-21 באפריל 2012 הבקיע את שער הבכורה שלו בקבוצה בתיקו 1-1 נגד רייקה.

בספטמבר  הבקיע בניצחון 1–2 נגד ארסנל במסגרת שלב הבתים של ליגת האלופות.

בינואר  נפצע ברצועת הברך במהלך משחק ידידות נגד סטרומסגודסט וגמר את העונה והחמיץ בנוסף את יורו 2016. ב-6 ביולי 2016 חזר לשחק כדורגל במשחק הידידות נגד פ.צ. קופנהגן.

ב-8 באוגוסט 2017 חתם לשלוש עונות בדינמו קייב מליגת העל האוקראינית.

ב-1 באוקטובר 2020, פיבאריץ' חזר ללוקומוטיבה זאגרב.

## קריירה בינלאומית
ב-14 באוגוסט 2013 פיבאריץ' ערך את הופעת הבכורה שלו בנבחרת קרואטיה בניצחון 2–3 נגד .

פיבאריץ' השתתף עם הנבחרת במונדיאל 2018, בו הגיע עד לגמר בו הפסידה ל.

## תארים
; דינמו זאגרב
*ליגת העל הקרואטית: , , , , 
*הגביע הקרואטי: , , 
*הסופר קאפ הקרואטי: 

## קישורים חיצוניים

קטגוריה:כדורגלנים קרואטים
קטגוריה:מגני כדורגל קרואטים
קטגוריה:כדורגלני דינמו זאגרב
קטגוריה:כדורגלני לוקומוטיבה זאגרב
קטגוריה:כדורגלני דינמו קייב
קטגוריה:כדורגלני נבחרת קרואטיה
קטגוריה:כדורגלני מונדיאל 2018
קטגוריה:קרואטים שנולדו ב-1989
מנירפטורים

[שמאל|ממוזער|230px|[קאודיפטריקס]]
[שמאל|ממוזער|230px|[דיינוניכוס]]
**מנירפטורים** (שם מדעי: Maniraptora) היא קבוצה של דינוזאורים מקבוצת הטטנורים שנחשבים לקרובים ביותר לעופות המודרניים וצורתם דומה מעט אליהם. כמה ממינים אלה אפילו נמצאו בעלי כסות נוצות לגופם.

בני קבוצה זו הם דו-רגליים בעלי לסתות קצרות שלעיתים חסרי שיניים, זרועות ארוכות וזנב ארוך. חלק ממינים אלה היו בעלי גוף גדול כמו התריזינוזאוריים ואילו אחרים היו קטנים ביותר ולמעשה הקטנים שבמיני הדינוזאורים. חלק מהם כמו המיקרורפטור ומיני דרומאוזאוריים החלו לדאות מבין העצים ולבסוף כמה ממיני הקבוצה הפכו לעופות הראשונים.

## מיון
*סוג ללא מקור אלופטריקס (Elopteryx)
*סוג קקורו (Kakuru)
*סוג יברלנדיה (Yaverlandia)
*קבוצה אלברזאוריה (Alvarezsauria)
**על-משפחה Alvarezsauroidea
***משפחה אלברזאוריים (Alvarezsauridae)
*קבוצה תריזינוזאוריה (Therizinosauria)
**על-משפחה Therizinosauroidea
***משפחה אלשאזאוריים (Alxasauridae)
***משפחה תריזינוזאוריים (Therizinosauridae)
*קבוצה פנרפטורה (Pennaraptora)
**קבוצה אובירפטורוזאוריה (Oviraptorosauria)
***משפחה קאודיפטריים (Caudipteridae)
***קבוצה Caenagnathoidea
****משפחה אבימימיים (Avimimidae)
****משפחה קנגנתיים (Caenagnathidae)
****משפחה אובירפטוריים (Oviraptoridae)
**קבוצה פאראבס (Paraves)
***קבוצה Eumaniraptora
****משפחה דרומאוזאוריים (Dromaeosauridae)
****משפחה טרודוניים (Troodontidae)
***קבוצה אביאלאה (Avialae)
****משפחה סקנסוריופטריגיים (Scansoriopterygidae)
****משפחה ארכיאופטריקיים (Archaeopterygidae)
****משפחה אנכיאורניטיים (Anchiornithidae)
****קבוצה Euavialae
*****קבוצה אורניתורה (Ornithurae)
*****מחלקה עופות (Aves)

## קישורים חיצוניים

* 
* 
* 

קטגוריה:טקסונים שתוארו בידי ז'אק גוטייה
קטגוריה:בעלי חיים שתוארו ב-1986
*
פיליפ ברדאריץ'

**פיליפ ברדאריץ** (בקרואטית: **Filip Bradarić**; נולד ב-11 בינואר 1992) הוא כדורגלן עבר קרואטי ששיחק בעמדת הקשר.

## קריירת מועדונים
ברדאריץ' התחיל את הקריירה שלו במחלקת הנוער של היידוק ספליט. בקיץ  הושאל לפרימוראץ 1929 בה שיחק שתי עונות. בקיץ  חזר להיידוק. ב-13 ביולי 2013 ערך את הופעת הבכורה שלו בקבוצה בניצחון 1–5 נגד זאדאר.

ב-3 בפברואר 2015 ברדאריץ' חתם לשלוש וחצי עונות ברייקה. בעונת  היה שותף לזכייה של הקבוצה באליפות הראשונה בתולדותיה, וב-5 במאי 2017 האריך את חוזהו בקבוצה עד 2020.

ב-3 באוגוסט 2018 חתם לחמש עונות בקליארי מהסרייה א'.

ב-2 בספטמבר 2019, ברדאריץ' הושאל להיידוק ספליט עד לסיום העונה.

ב-24 בינואר 2020, ברדאריץ' חתם בסלטה ויגו ועוד לאחר מכן הושאל לאל-עין.

בקיץ , ברדאריץ' חתם באל-אהלי.

## קריירה בינלאומית
בנובמבר  זומן לסגל נבחרת קרואטיה לקראת המשחקים נגד  ו. ב-15 בנובמבר 2016 ערך את הופעת הבכורה שלו בנבחרת במשחק נגד .

## תארים
; פרימוארץ 1929
*הליגה הקרואטית השלישית: 

; רייקה
*ליגת העל הקרואטית: 
*הגביע הקרואטי: 

;זרינסקי מוסטאר
*הגביע הבוסני: 2023/2024

## קישורים חיצוניים

קטגוריה:כדורגלנים קרואטים
קטגוריה:מגני כדורגל קרואטים
קטגוריה:ספליט: כדורגלנים
קטגוריה:כדורגלני היידוק ספליט
קטגוריה:כדורגלני רייקה
קטגוריה:כדורגלני קליארי
קטגוריה:כדורגלני סלטה ויגו
קטגוריה:כדורגלני אל-עין אל-באחה
קטגוריה:כדורגלני אל-אהלי ג'דה
קטגוריה:כדורגלני זרינסקי מוסטאר
קטגוריה:כדורגלני נבחרת קרואטיה
קטגוריה:כדורגלני מונדיאל 2018
קטגוריה:ספורטאים קרואטים באיטליה
קטגוריה:ספורטאים קרואטים בספרד
קטגוריה:ספורטאים זרים בערב הסעודית
קטגוריה:ספורטאים קרואטים בבוסניה והרצגובינה
קטגוריה:קרואטים שנולדו ב-1992
רומן סאיס

**רומן סאיס** (בצרפתית: **Romain Saïss**, בערבית: **رومان سايس**; נולד ב-26 במרץ 1990) הוא כדורגלן מרוקאי-צרפתי המשחק בעמדת הבלם בא-שבאב ובנבחרת מרוקו.

## קריירת מועדונים
סאיס נולד לאב צרפתי ממוצא מרוקאי ולאם צרפתייה. הוא החל את הקריירה שלו בקבוצת הכדורגל ואלנס. בקיץ  הצטרף לקלרמון מהליגה הצרפתית השנייה, בה שיחק שנתיים. בקיץ  חתם בלה הבר גם בה שיחק שנתיים.

ב-3 ביולי 2015 חתם לשנתיים באנז'ה, העולה החדשה לליגת העל הצרפתית.

ב-30 באוגוסט 2016 עבר לאנגליה וחתם לארבע שנים בוולברהמפטון וונדררס מהפוטבול ליג צ'מפיונשיפ. ב-17 בספטמבר 2016 ערך את הופעת הבכורה שלו בקבוצה בניצחון 0–2 נגד ניוקאסל יונייטד. ב-30 בספטמבר 2017 הבקיע את שער הבכורה שלו בקבוצה בניצחון 0–4 נגד בורטון אלביון. סאיס היה שותף לחזרה של וולבס לפרמייר ליג בסיום עונת .

ב-17 ביוני 2022 חתם סאיס לארבע שנים בבשיקטש הטורקית. ב-6 באוגוסט ערך הופעת בכורה בקבוצה, בניצחון 0–1 על קייסריספור.

ב-24 ביולי 2023 חתם לשנתיים באל-סד הקטרית. לאחר 3 הופעות בלבד באל-סד, בספטמבר 2023 הושאל לאל שבאב הסעודית.

## קריירה בינלאומית
סאיס, שנולד בצרפת החליט לייצג את מרוקו, ארץ מוצאם של הוריו. בנובמבר  ערך את הופעת הבכורה שלו בנבחרת מרוקו בהפסד 0–1 ל. ב-20 בינואר 2017 הבקיע את שער הבכורה שלו בנבחרת בניצחון 1–3 נגד טוגו.

סאיס השתתף עם מרוקו בגביע אפריקה לאומות 2017 ובמונדיאל 2018.

נכלל בסגל נבחרת מרוקו לטורניר מונדיאל 2022.

נכלל בסגל נבחרת מרוקו לטורניר גביע אפריקה לאומות 2023.

## תארים
; וולברהמפטון וונדררס
*פוטבול ליג צ'מפיונשיפ: 

## קישורים חיצוניים

## הערות שוליים

קטגוריה:כדורגלנים מרוקאים
קטגוריה:בלמי כדורגל צרפתים
קטגוריה:כדורגלנים צרפתים
קטגוריה:בלמי כדורגל מרוקאים
קטגוריה:קשרי כדורגל צרפתים
קטגוריה:קשרי כדורגל מרוקאים
קטגוריה:כדורגלני קלרמון פוט
קטגוריה:כדורגלני לה האבר
קטגוריה:כדורגלני אנז'ה
קטגוריה:כדורגלני וולברהמפטון וונדררס
קטגוריה:כדורגלני בשיקטש
קטגוריה:כדורגלני א-סד
קטגוריה:כדורגלני א-שבאב (ריאד)
קטגוריה:כדורגלני נבחרת מרוקו
קטגוריה:כדורגלני גביע אפריקה לאומות 2017
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:ספורטאים צרפתים באנגליה
קטגוריה:ספורטאים צרפתים בטורקיה
קטגוריה:ספורטאים צרפתים בערב הסעודית
קטגוריה:ספורטאים מרוקאים בטורקיה
קטגוריה:ספורטאים זרים בקטר
קטגוריה:ספורטאים מרוקאים באנגליה
קטגוריה:ספורטאים מרוקאים בערב הסעודית
קטגוריה:צרפתים שנולדו ב-1990
קטגוריה:מרוקאים שנולדו ב-1990
גלריה אלון שגב

"**גלריה אלון שגב**" היא גלריה לאמנות שנוסדה בשנת 2000 בתל אביב-יפו.
## היסטוריה
גלריה אלון שגב נפתחה בשנת 2000 בחלל בבניין שדרות שאול המלך 23. בשנת 2009 עברה הגלריה לחלל חלל ששכן בשדרות רוטשילד מס' 6.
באוגוסט 2018 עברה הגלריה לחלל בן כ-400 מ"ר בדרום תל אביב-יפו, במבנה המשותף לה ולגלריה גורדון.

הגלריה מייצגת אמנים ישראלים כטל מצליח, מאיה גולד, גדעון רובין, יאנה רוטנר ואחרים. הגלריה מציגה תערוכות מתחלפות של אמני הגלריה ואמנים נוספים. על התערוכות הבולטות נמנית התערוכה "The Country" של סיגלית לנדאו, שהוצגה בגלריה בשנת 2002 וזכתה לכמות שיא של מבקרים בתערוכה לתקופה. על פי הערכות ביקרו בתערוכה כ־15 אלף איש.

## קישורים חיצוניים

* 
*
* גלריה גורדון וגלריה אלון שגב עוברות לדרום תל אביב, ערב רב, 29 באוגוסט 2018
* 
* 

## הערות שוליים

אלון שגב
הקברניטים

**הקברניטים** היא סדרה תיעודית ישראלית שיצר והגיש רביב דרוקר, העוקבת אחר ההחלטות הגורליות של ראשי ממשלות ישראל. הסדרה כללה 6 פרקים, ושודרה החל מ-16 באפריל עד 29 במאי 2018 בערוץ עשר.

## תוכן
בכל פרק הציג רביב דרוקר אחד מראשי ממשלת ישראל שקיבל החלטות גורליות, החלטות שעניינן חיים או מוות, מלחמה או שלום. בכל פרק הוצג ראש ממשלה אחר.

## סקירת הסדרה

### פרקים

## פרסים ומועמדויות

## קישורים חיצוניים
* 

* 

## הערות שוליים

קטגוריה:תוכניות טלוויזיה ישראליות
קטגוריה:סדרות טלוויזיה תיעודיות ישראליות
קטגוריה:ערוץ עשר: תוכניות וסדרות
קטגוריה:סדרות טלוויזיה ישראליות שעלו לשידור בשנת 2018
קטגוריה:רביב דרוקר
אינטימי (תוכנית טלוויזיה)

**אינטימי** היא תוכנית ראיונות ישראלית בהגשת רפי רשף, שמשודרת החל מ-31 באוקטובר 2015. בעבר שודרה בערוץ עשר, והחל מ-21 במרץ 2019 משודרת בקשת 12.

## סקירת הסדרה

## מבנה התוכנית
בכל תוכנית עורך רשף ראיון אישי עם אישיות מפורסמת. בתחילת התוכנית מספר רשף מספר פרטים על האישיות המתראיינת מולו בליווי תמונות מחיי המרואיין המופיעות ברקע.

בתוכנית מתמקד המראיין בחלקים מחייו של המרואיין החל מילדותו, משפחתו ועד ימינו אנו.

בעבר המוזיקה שליוותה את התוכנית היא נעימת השיר "יומן מסע" של אביב גפן.

בסוף התוכנית נוהג רשף לשאול את המרואיין "מה היית רוצה שיהיה כתוב על המצבה שלך?".

## מועמדויות

## ראו גם
* חמש עם רפי רשף

## קישורים חיצוניים
* 
*אינטימי, באתר 10TV

קטגוריה:ערוץ עשר: תוכניות וסדרות
קטגוריה:קשת: תוכניות וסדרות
קטגוריה:תוכניות ראיונות ישראליות
תריזינוזאוריה

ממוזער|גולגולות של כמה מבני הקבוצה
**תריזינוזאוריה** (שם מדעי: Therizinosauria; בעבר נקראו: *Segnosauria*) היא קבוצה של דינוזאורים מקבוצת המנירפטורים שהיו בעלי טפרים ארוכים. בצורתם הם הזכירו את האורניתומימיים ואת הדיינוכירוס אך נחשבים לקרובים יותר לאובירפטוריים. דינוזאורים אלה חיו בין היורה עד הקרטיקון והם נמצאו ברחבי מרכז אסיה ובעיקר במדבר גובי וכמה מהם באמריקה הצפונית.

דינוזאורים אלה היו גדולים יחסית לקבוצתם והגדול שבהם - התריזינוזאורוס הגיע לאורך 10 מטר ולמשקל 5 טון. הם היו חסרי שיניים אך בעלי טפרים גדולים בקצה זרועות ארוכות איתם הם הורידו עלים מענפי עצים. בצורתם הם דמו לעצלני קרקע והם גם היו מכוסי נוצות.

## מיון
***סוג אשנוזאורוס (Eshanosaurus)?
***סוג פלקריוס (Falcarius)
***סוג בייפיאוזאורוס (Beipiaosaurus)
***סוג Martharaptor
***סוג Jianchangosaurus
*על-משפחה **Therizinosauroidea**
***סוג אניגמוזאורוס (Enigmosaurus)
***סוג ארליאנוזאורוס (Erliansaurus)
***סוג ניימונגוזאורוס (Neimongosaurus)
***סוג שוזהוזאורוס (Suzhousaurus)
**משפחה אלשאזאוריים (Alxasauridae)
**משפחה תריזינוזאוריים (Therizinosauridae)

## קישורים חיצוניים

*
בוא, בוא עמנואל

**בוא, בוא עמנואל** (בלטינית: **Veni, veni, Emmanuel**, באנגלית: **O Come, O Come, Emmanuel**) הוא מזמור לעונת חג המולד, אחד הפופולריים ביותר בעולם דובר-האנגלית.

## רקע
הטקסט של "בוא, עמנואל" שאוב משבעת האנטיפונים הנאמרים, במסורת הכנסייה המערבית, אחד מדי יום בתפילת ערבית בשבוע שלפני חג המולד. האנטיפונים נסובים אודות נבואות הברית הישנה המבשרות על ישו לפי האמונה הנוצרית, וכל אחד מכיל תואר או כיבוד אחר המתייחס אליו: חׇכְמָה, ה', חֹטֶר מִגֵּזַע יִשָׁי, מַפְתֵּחַ בֵּית דָּוִד, הַשַּׁחַר, מֶלֶךְ הַגּוֹיִם ועִמָּנוּ אֵל. עיבודים המבוססים על האנטיפונים שנועדו לזמרה רגילה הופיעו עוד במאה התשיעית. הטקסט של "בוא, עמנואל" הופיע לראשונה בצורה מזוהה בשפה הלטינית, באסופת ההמנונים של הכנסייה הקתולית שיצאה בקלן ב-1710. מאחר שהאוסף שימש בכל המוסדות הישועיים, המזמור הפך למוכר במהרה. ב-1851 תרגם אותו הכומר האנגליקני ג'ון מייסון ניל לאנגלית. המקור העתיק, הטון הפורמלי וריבוי האזכורים למקרא ייקרו את "בוא, עמנואל" בעיני אנשי התנועה האוקספורדית, שקראו אז לשיבה למסורות העתיקות ולסגנון קתולי יותר בתוך הכנסייה האנגליקנית. גרסה ערוכה במקצת הוכנה על ידי ניל לשם הכללה בספר המזמורים הקלאסי Hymns Ancient and Modern שנדפס ב-1861. הפופולריות העצומה של האסופה הקנו לו מעמד קנוני בעולם דובר-האנגלית: הוא פורסם ב-442 ספרי מזמורים שונים לפחות. על אף שקיימים תרגומים נוספים, גרסת ניל השנייה היא המוכרת ביותר. הנעימה המקובלת הולחנה על ידי תומאס הלמור, ששאל נעימה צרפתית מימי הביניים. "בוא, עמנואל" פופולרי גם בעולם דובר-הגרמנית ובמדינות נוספות.

המזמור זכה לגרסאות כיסוי מרובות על ידי זמרים ידועים. ממבצעיו המפורסמים הם ויטני יוסטון, מריה קארי, קלי קלרקסון, טאריה טורונן, מגי ריילי ונוספים.

## מילים

## קישורים חיצוניים

*O Come, O Come, Emmanuel באתר hymnary.org.

קטגוריה:מוזיקה כנסייתית
קטגוריה:שירים באנגלית
קטגוריה:שירי חג המולד
קטגוריה:מזמורי חג המולד
קטגוריה:שירים על ישו
הסוכנות לאכיפת הסמים (ליבריה)

**הסוכנות לאכיפת הסמים** (באנגלית: **Drug Enforcement Agency**, בראשי תיבות: **DEA**) היא סוכנות בממשלת ליבריה האחראית ללחימה בפשעים הקשורים לסמים. לפני הקמתה, היה המאבק בעבירות סמים נתון באחריות משרד ההגנה הליברי.

## היסטוריה
הסוכנות החלה את דרכה בשם הוועדה הלאומית לסמים שנוצרה ב-1993, בתקופת נשיאותו של איימוס סוייר. חמש שנים מאוחר יותר, הוועדה הוסבה לצורתה הנוכחית: הנשיא צ'ארלס טיילור חתם על הצעת החוק שיצרה את הסוכנות למלחמה בסמים כהשראה מהגוף האמריקאי ללוחמה בסמים.

הסוכנות לאכיפת הסמים נלחמת בהברחות סמים על גבולות המדינה, ומנהלת מעצרים של סוחרי סמים תוך השמדת סמים לא חוקיים. על פי מנהל הסוכנות, אנתוני סו (Anthony Souh), הסוכנות סובלת משמעותית משחיתות פנימית גואה.

## מנהלי הסוכנות
ב-2011 היה מנהל הסוכנות היה הנרי שו, אשר הוחלף בשנת 2012 על ידי אנתוני סו. מנהלי הסוכנות ממונים על ידי הנשיא, בכפוף לאישור הסנאט של ליבריה. בניגוד למקבילה האמריקאית, הסוכנות לאכיפת הסמים אינה אחראית על הפיקוח על המסחר החוקי בתרופות; חומרים כאלה נמצאים בתחום השיפוט של מועצת התרופות של ליבריה (Pharmaceutical Board of Liberia).

## ראו גם
*המנהל לאכיפת הסמים - המקבילה האמריקאית
*GUNK - המקבילה הרוסית לשעבר
*GSBNT - המקבילה בטורקמניסטן
*FECLN - המקבילה בבוליביה
*Sefeconar - המקבילה הארגנטינאית

## הערות שוליים

קטגוריה:ליבריה: ארגונים ממשלתיים
קטגוריה:ליבריה: צבא וביטחון
קטגוריה:ארגוני מאבק בסמים
אלברזאוריה

**אלברזאוריה** (שם מדעי: Alvarezsauria) היא קבוצה של דינוזאורים מקבוצת המנירפטורים הקרובים לעופות המודרניים ונחשבים לקרובים גם לאובירפטורוזאורים והאורניתומימיים. 
## מאפיינים
מינים אלה הם קטנים יחסית לדינוזאורים וחלקם היו מכוסי נוצות כנראה. היו להם טפרים גדולים אך בודדים ברגליהם הקדמיות ולסתות חסרות שיניים, איתם כנראה ניזונו מזרעים או מטרמיטים ונמלים. הגדול מבני קבוצה זו היה ההפלוכירוס (Haplocheirus) שהגיע לאורך 2 מטר. 

דינוזאורים אלה חיו באמריקה הצפונית, אמריקה הדרומית ובאסיה, שם נמצאו רבים מהם בחפירות בסין ובמדבר גובי.

## מיון
**סוג *Aorun*
**סוג *Haplocheirus*
**סוג *[[ביינהקוס|Bannykus]]*
**סוג *Tugulusaurus*
**סוג *Xiyunykus*
**סוג *Alnashetri*
*משפחה אלברזאוריים (*Alvarezsauridae*)

## קישורים חיצוניים

קטגוריה:בעלי חיים שתוארו ב-1991
קטגוריה:טקסונים שתוארו בידי שארל לוסיאן בונפרטה
קטגוריה:מנירפטורים
המתמודדים

**המתמודדים** היא תוכנית טלוויזיה תיעודית ישראלית שעלתה לשידור ב-23 בדצמבר 2018 בערוץ כאן 11. התוכנית עוקבת אחר מתמודדים לראשות העיר במהלך קמפיין הבחירות בשנת 2018 בערים ערד, הוד השרון, מעלות-תרשיחא ותל אביב-יפו. בתוכנית מתלווה ענת גורן אל מאחורי הקלעים של הקמפיינים, ומנסה לבחון כיצד מנסים המתמודדים למשוך קולות בתקווה לנצח בבחירות.

## דמויות

***[[אסף הראל]] ** התמודד על ראשות העיר תל אביב-יפו.

***[[ארקדי פומרנץ]]** – התמודד וזכה בסיבוב השני בבחירות לראשות העיר מעלות-תרשיחא. איש "ישראל ביתנו", שבזכות העולים הוותיקים ובחבירה לתושבים הערבים שמתגוררים בעיר הצליח להביס את שלמה בוחבוט, ראש העיר למשך 42 שנה.

***משה חנוכה –** עורך דין שהתמודד על ראשות העיר הוד השרון. חנוכה, אחד המתמודדים הצעירים בבחירות, נבחר להיות המועמד המקומי מטעם "המחנה הציוני". במהלך מסע הבחירות הסניף המקומי של המפלגה נמנע מלתמוך בו.

***[[ניסן בן חמו]] ומשה אדרי** - המתמודדים על ראשות העיר ערד. אדרי מנסה בפעם החמישית להיבחר לתפקיד ראש העיר, ומולו ניסן בן חמו איש "יש עתיד", שנבחר לכהן שוב בתפקיד ראש העיר.

## רשימת פרקים

## קישורים חיצוניים
* 
*  אתר האינטרנט הרשמי של התוכנית
*
*
*
* 

קטגוריה:בחירות לרשויות מקומיות בישראל בתרבות
קטגוריה:כאן 11: תוכניות וסדרות
קטגוריה:סדרות טלוויזיה תיעודיות ישראליות
קטגוריה:סרטי ענת גורן
קטגוריה:תוכניות טלוויזיה ישראליות שעלו לשידור בשנת 2018
נחמיה איש שיחין

**נחמיה איש שיחין** (לעיתים גם **נחמיא איש שיחין**) היה תנא בדור השלישי, אשר ישב בעיירה שיחין שבגליל התחתון.

החכם נחמיה משיחין נזכר מספר פעמים בתלמוד הירושלמי ובמדרשים, ועולה כי הוא עמד בקשרים עם רבי עקיבא. במקרה אחד אף העיד בפני רבי עקיבא לעניין הלכות סוטה: .

נודע בנדבנותו, ובתלמוד מובא מספר פעמים מעשה בו ביקש לסייע לאחד מנמלטי ירושלים (לאחר המרד הגדול), אולם לבסוף הביא למותו של האיש, לאחר שהאכיל אותו יתר על שהיה מסוגל לאכול באותה עת: .

במדרש בראשית רבה נזכרת דרשה שנשא: .

יישוב מוצאו או מושבו של התנא הוא שיחין, הנזכר רבות בכתבי חז"ל, על רקע תעשיית הקדרות הענפה שהתקיימה בו וסמיכותו לציפורי. אתר זה מזוהה בידי החוקרים בחורבה הסמוכה מצפון לציפורי, בה אותרו שרידי תעשיית קדרות וכן בית כנסת המתוארך לימיו של נחמיה איש שיחין.

## לקריאה נוספת
* מרדכי מרגליות (עורך), **אנציקלופדיה לחכמי התלמוד והגאונים**, הוצאת יהושע צ'צ'יק תל אביב, כרך שני, 667.

## הערות שוליים

קטגוריה:הדור השלישי לתנאים
חג המולד הראשון

[שמאל|ממוזער|150px|המילים והתווים בספר המנונים משנת [1879]]
**חג המולד הראשון** (באנגלית: **The First Noel**, מאוית גם **Nowell** ו-**Noël**) הוא מזמור לעונת חג המולד, אחד המוכרים בעולם דובר-האנגלית.

מקורו של הטקסט עלום, אם כי ככל הידוע נוצר בקורנוול במאה ה-17. "נואל" הוא שם חג המולד באנגלית תיכונה, כשם שהוא כך בצרפתית מודרנית. המילים פורסמו לראשונה בספר שיצא בשנת 1823. המזמור מתאר את לידת ישו, כולל הופעת כוכב בית לחם, סגידת הרועים וסגידת האמגושים. ל"חג המולד הראשון" אין נוסח סדור, ויש כמה וכמה גרסאות שנערכו על ידי כותבים שונים. המוכרת ביותר היא כנראה זו שחוברה על ידי ג'ון סטיינר ב-1871.

המזמור נדפס ב-351 אסופות המנונים לפחות, וזכה לגרסאות כיסוי רבות. בין האמנים שכיסו אותו נמנים פרנק סינטרה, נט קינג קול, בינג קרוסבי, בוני אם, מריה קארי, Celtic Woman, ליידי אנטבלום, ג'וש גרובן בדואט עם פיית' היל, פנטטוניקס ועוד.

## מילים

## קישורים חיצוניים

* The First Noel, באתר Hymnary.org

קטגוריה:מוזיקה כנסייתית
קטגוריה:שירים באנגלית
קטגוריה:שירי חג המולד
קטגוריה:מזמורי חג המולד
קטגוריה:שירים על ישו
ארכיאופטריקיים

ממוזער|השוואה של מיני המשפחה לאדם
**ארכיאופטריקיים** (שם מדעי: Archaeopterygidae) היא משפחה של דינוזאורים תרופודים הנחשבים לראשוני העופות. במשפחה abh סוגים, הידועים מתצורות זלהופן  בגרמניה וכוללים את הארכאופטריקס ואת הוולהופריה (*Wellnhoferia*). המשפחה הוגדרה ב-1871 בידי החוקר האנגלי תומאס הנרי האקסלי.

הארכיאופטריקיים שייכים לקבוצת האביאלאה, מאחרוני הדינוזאורים האמיתיים (המכונים: "דינוזאורים שאינם עופות") והם בעלי מאפיינים הן של עופות והן של זוחלים. היה להם זנב ארוך, לסת ארוכה מלאה שיניים וטפרים על זרועותיהם. עם זאת הם היו בעלי כנפיים רחבות, עטו נוצות והיו בעלי התאמות להפחתה במשקל.

הם התקיימו רק ביורה העליון באירופה. ככל הנראה הם נכחדו לאחר היורה והתחלפו במיני עופות קמאים מפותחים יותר.

## סוגים
* ארכאופטריקס (*Archaeopteryx*)
* וולהופריה (*Wellnhoferia*)
## קישורים חיצוניים

*
קטגוריה:עופות קמאים